Title: Gestió del Drive personal i creació de documents (Individual)
Course: Mobilitzem la informàtica 4t ESO (en català) - Curs 2015/16 > Section: Tema 2. Les eines Google

El primer pas a realitzar ha de ser la creació d'un compte gmail, si no en teniu un. Per fer-ho, consulteu el tutorial que teniu a l'inici d'aquest bloc.

Per tal de posar en pràctica el que hem aprés en aquesta sessió i de cara a activitats posteriors, se us demana que dueu a terme dues activitats:

a) Creació d'una carpeta de Drive

Un cop creat el vostre compte de correu, si és que no el teníeu abans, podeu accedir al vostre Drive personal. Se us demana que genereu una carpeta anomenada informatica_cognom que compartireu amb el vostre professor o professora. Li heu de donar permís de visualització i assegurar-vos que no marqueu la casella de notificació per correu.

b) Creació d'un document de text

Dins de la carpeta que heu creat, genereu un document de text anomenat tria_cognom on heu d'explicar, molt breument, perquè heu triat l'assignatura d'informàtica aquest curs. Heu de compartir aquest document amb el vostre professor o professora donant-li permís de poder comentar i assegurar-vos que no marqueu la casella de notificació per correu.

Un cop creats la carpeta i el document, copieu els enllaços i envieu-los al vostre professor o professora mitjançant aquesta tasca.

Recordeu que teniu un Fòrum de dubtes per poder demanar ajut a la resta de companys i companyes. Participeu, també, per orientar-los però sense donar la solució detallada sinó orientacions que puguin guiar-los.